Сыхьэт 24-кIэ
Урысейм, Франджым, Германием, Мароккэм, Тыркум, Румынием, Украинэм, Молдовэм я спортсмен 70-м щIигъу хэтащ Trail Running Elbrus World Race — Iуащхьэмахуэ и хъуреягъыр къэжыхьын зэхьэзэхуэм.
Ар жыжьагъ зэхуэмыдэу 3-м тету екIуэкIащ. Ику иту къащта лъагагъыр метр 4000 хъурт. Зэхьэзэхуэм хэт гупхэм километри 105-р ягъэкъаруун, Азау, Балкъ-Баши, Къарэкъая Ищхъэрэ, Кыртыкауш щхьэдэхыпIэхэм метр 2900-м щегъэжьауэ 3700-м нэблагъэкIэ зыщаIэтын хуейт.
Зэпеуэм пашэ щыхъуащ Урысейм и «Урал-100» гупым и щIыхьыр зыхъумахэу Корсаков Владимиррэ Антонов Борисрэ. КъызэгъэпэщакIуэхэм яубзыхуа сыхьэт 35-ри абыхэм къагъэсэбэпакъым — атIэ жыжьагъыр сыхьэт 24-м и кIуэцIкIэ къызэранэкIащ. Я зэманым щыщу спортсменхэм жейм хухахар сыхьэтитI къудейщ.
Тарим Алисэ.
